Το δωμάτιο είναι σε πολύ καλή τοποθεσία με εξαιρετική θέα και χώρο στάθμευσης. Το λιμάνι και το κέντρο της Ερμούπολης είναι εύκολα προσβάσιμα με τα πόδια. Στα αρνητικά, όσον αφορά την υποδοχή, ο οικοδεσπότης δεν είχε ουτε ένα μπουκάλι νερό στο ψυγείο ή οτιδήποτε άλλο (π.χ καφέ ή κάποιο κέρασμα) όπως συνηθίζεται από άλλους οικοδεσπότες. Επίσης για την τιμή που πληρώνει ο επισκέπτης κάποιες παροχές είναι πλημμελείς, όπως η έλλειψη καθαριστικών, η μη ύπαρξη επιπλέον σεντονιών και πετσετών εφόσον πρόκειται για διαμονή 10 ημερών. Παρόλο που το σπίτι διατίθεται για 4 άτομα στα ντουλάπια υπήρχαν μόνο τρία μικρά κουτάλια και τρία μικρά πιρούνια όπως και μόλις τρία ποτήρια νερού.Τα υπόλοιπα είδη κουζίνας και σερβιτσιου διατίθενταν επαρκώς. Σχετικά με το σπίτι, στην κουζίνα το φωτιστικό έχει μόλις μία λάμπα να λειτουργεί από τις τρεις και το φως του απορροφητήρα δεν λειτουργεί, καθιστώντας τον φωτισμό της κουζίνας μη επαρκή. Εν τέλει, το στρώμα που υπάρχει στο ράντσο είναι πολύ λεπτό με αποτέλεσμα να υπάρχει η αίσθηση ότι ακουμπάει το κορμί στις τάβλες. Για την τιμή που ενοικιάζεται το σπίτι έχει αρκετές σημαντικές έλλειψης και χρειάζεται βελτίωση για να θεωρείται value for money.